
Kwartiermaker di Bureau Ombudsman Sahaira Kelly: 


Aruba presente na e reunion riba nivel di Reino di Ombudsman: 

KWARTIEMAKER TA LAMENTA CU E DESAROYONAN 
POSITIVO NO A WORDO SUBRAYA TOCANTE E 
INSTITUCION Dl OMBUDSNAN NA ARUBA 



“Mi a tuma nota di e articulo publica pa Caribisch Netwerk titula: 
"Aruba vol schaamte naast Koning Willem-Alexander"- Como 
kwartiermaker dl Bureau Ombudsman Aruba mi kier a enfattsa 
cu e reunion riba nivel di Reino di e Ombudsman, a bay den 
un esfera sumamente positivo y stgur tawata un honor di por 
a reuni cu su Mahestad Rey Wiilem-Alexander y combersa cu 
n’e riba diferente aspecto cu ta regarda e introduccion di un 
Ombudsman pa Aruba", Kwartiermaker di Bureau Ombudsman 
senora Sahaira Kelly a duna di conoce. 

Senora Kelly a indica cu na ningun momento Aruba a 
mustra berguensa, al contrario Aruba ta hopi agradeci cu 


anualmente ta rtcibi invitacion pa participa na e reunionnan 
di e Ombudsmannan den Reino. Cu Aruba no a institui un 
Ombudsman ainda lo pasa pronto pa pasado. Esakt sigur, si 
tene na cuenta e fase den cual e ley ta, cu den e programa 
di gobernadon e institucion di un Ombudsman ta wordo 
explicitamente menciona, cu tin presupuesto disponibel, cu e 
urgencia y diligencta di parti nos organo di mas halto, esta 
Parlamento, pa cu e introduccion di un Ombudsman pa Aruba. 

Sahaira Kelly: "Ta un lastima cu e desaroyonan positive no a 
wordo subraya”. 

Prome Minister Eveiyn Wever-Croes: 

NOS COMPROMISO TA DES ARO YA SAN NICOLAS 

PA SAN NICOLAS 

“Pa prome biaha den historia di Aruba Conseho di Minister a 
reuni na San Nicolas. Rtba agenda tabata tin temanan cu ta 
relata na bienestar y progreso di San Nicolas" segun Prome 
Minister Eveiyn Wever-Croes, E reunion a tuma luga hunto cu 
San Nicoias Business Association y aigun empresarionan a 
wordo invita pa haci un presentacion y pa asina Gobierno haya 
un miho bistå di e proyectonan cu pronto lo keda realisa Pariba 
di Brug, y pa scucha con Gobierno por yuda pa e proyectonan 
ta exitoso. E reunion tabata hopi positivo, 

Esaki tabata e prome di e reunionnan di Conseho di Minister 
na San Nicoias, y mas lo sigui. 

Despues di e reunion Ministernan a bishita e oficina renoba di 
ATA na San Nicolas cu ta atraendo hopi turista, e oficina hopi 
modern di SETAR y Postkantoor. 

Gobierno di Aruba a tene tambe un conferencia di prensa na 
San Nicolas pa duna un refato di e prome reunion di Conseho 
di Minister na San Nicolas, y pa enfoca riba proyectonan 
pa San Nicolas, entre otro remodeladon di caya principal 
di San Nicolas, hotel San Nicolas, Fast Ferry, San Nicolas 
Ports Authority, proyecto Baby Beach, Tourism Oriented 
Police na San Nicolas, renobacion di Warda di Polis, Helipad 
pa helicopter baha na San Nicolas, y mas importante: mas 
atencion pa desaroyo di San Nicolas pa San Nicolas. 

Mes momento a efectua e l ground breaking' di e renobacion 
di caya principal cu lo embeyece e centro comercial di San 
Nicolas. Esaki to haci mas atractivo pa empresanan estabiece 
den caya principal, 

Presidente dt SNBA a expresa su gratitud na Gobierno y na 
inversionistanan cu no a perde speransa den San Nicolas y a 
remarca cu e pasonan historico akt ta laga e tempo di promesa 
atras y ta mtra awor un Gobierno cu ta cumpli y ta demostra su 
compromiso cu accion. 

Despues di hopi aha 

512 FAMIA TA LOGRA HAYA NAN TRASPASO Dl 

TERENO FEY GOBIERNO PA FCCA 


Na 2016 a yega na un acuerdø cu FCCA pa iocua] ta trata 
un Vaststellingsovereenkomsf pa e diferente debenan cu 
tabatin di sea FCCA na Pats Aruba of compromtsonan di parti 
Pais Aruba pa FCCA. Esaki na december di 2016 a wordo 
anera mediante un landsverordening cu a duna e machtiging 
na Gobierno. Lamentablemente for di e tempo ey (2016) 
e mesun landsverordening aki tabata exihi pa tin un otro 
landsverordening cu ta regia e traspaso di e terenonan na 
FCCApa di e forma aki nan por eumpli cu un total di 512 famia 
cu sea ya caba tabata pagando, of cu a paga nan cas den 
transcurso di e ahanan. Lamentablemente e personanan aki 
no por a dispone di nan propiedad pa nan por disfruta di esaki 
na un forma legal. 

Gabinete Wever - Croes a tuma den su man pa percura pa e 
landsverordening aki yega Parlamento, formalisando e hecho 
caminda cu e 512 casnan aki cu ta riba tereno cu te dia di awe 
tabata riba tereno di Gobierno, ta wordo traspasa pa FCCA! 
Den pasado a base di e vaststeitingsovereenkomst cu a yega 
na dje na 2016, FCCA tabatin un debe riba Pais Aruba di un 
suma dl 19 miyon florin cu durante di ahanan sea nan a pone 
infrastructura/ inverti den nomber di Gobierno pero nunca a 
ricibt pago pa esakinan. Despues di a haci algun trabou di parti 
FCCAy di parti di Gobierno, a logra finaimente pa yega na un 
suma balansa (na zero). Cuai a conduci cu por a yega na e 
momento di trata e ley importante pa e 512 famianan aki. 

E aspecto importante den esaki ta cu ta duna e oportunidad cu 
pa despues di basta aha, e famianan aki por tuma paso pa por 
rietbi e propiedadnan aki y had e transaedonnan neeesario na 
notario pa e hogar ta di nan. Minister Gtmar Oduber y tambe di 
parti di Gobierno di Aruba, Gabinete Wever * Croes, ta gradid 
FCCA, cu na momento cu a tuma a respønsablfidad, a pone 
Gobierno na altura di e preocupadon aki. 

Pa conclui, ta feticita e 512 famianan aki cu for di aha 1995 
a warda pa haya e posibilidad pa eumpra nan cas. Vanos 



Gobierno a bin y varios a bay pero awe por mira cu e Gobierno 
aki ta eumpli cu e responsabiiidad y deber di percura pa e 
personanan aki por tin nan hogar! Pabien y gratitud pa cada 
famia pa e 20 ahanan di pasenshi y cooperadon. Pa cual sigur 
ta aprecia e forma unanime cu Parlamento a vota pa e ley. Ta 
spera cu pronto por papia di mas cas y famia cu por yega na 
remarke pa eumpra nan hogar cu aworaki nan ta huur for di 
FCCA. 

DEN LEY Dl PARKE MARINO NO TIN NIUN 
PROHIBICION PA PISCA FEY RIBA BARANCA 

Ta lamenta manipulation di parti AVP 



Recientemente a !uma nota di diferente mal informaciøn treci 
dilanti un bes mas a traves di medionan di cømunicaciøn 
encuanto conten idø di e iey di Parke Marino, carga pa partidø 
AVP. Caminda cu entre otro ta bisa cu den e Iey ta prohibi 
piscamentø før di baranca. Pa cual Minister Otmar Oduber ta 
enfatisa y aclaria cu esaki nø ta berdad! £ Den e iey na ningun 
momento ta prohibi piscadonan pa pisca for di baranca/ 


Løcual cu si ta berdad di acuerdo cu løcuai cu sr. Tuy Giel di 
Centrø di Pesca Hadicurari, a trece dilanti cu sr. Mike de Meza 
e tempo ey comø e Minister encarga, a introduci un Iey cu si 
a crea prohibicion riba un canttdad di especie di piscanan cu 
e piscadonan nø ta di acuerdo cu ne. Sr Giel a bisa tambe 
den e entrevista aki cu esaki tabata un fastbaH’ cu Gobterno 
a pasa e piscadonan e tempo ey na momento di e prøhibicion 
aki. Ademas sr. Giel a menciona cu e ta para pa/ y ta kere den 
regulacion y den protecciøn di especienan manera cocølishtnan 
chikito etc. 

Importante pa menciona ta cu pa mas di Pa mas di 30 aha 
a purba na introduci un Parke Marino, pa cual Gobierno a 
combersa cu diferente stakhølderdurante e proceso, cu fa inclui 
principalmente e piscadonan. A scucha nan pensamentønan 
tøcante proteccionnan cu mester tuma luga den bida marino 
rønd di nos isla. Specialmente pa e areanan cu ta protegi 
dentrø di e parke marino. 

E meta di Parke Marino ta pa cønhuntamente cu piscadonan, 
watersports, buceadønan y usuarionan di nos awanan, crea e 
proteccion necesario di especienan cu ta inclui nos corainan. 


TRABOU Dl ASFALTA CAMINDANAN Dl SANTO NA 

SERO BLANCO A FINALISA! 

Meta di Gobierno ta duna oido na necesidad di comunidad, pa cual por tuma nota di e 

cantidad di camindanan cu ya ta wordo drecha! 

Minister Ruiz-Maduro: 


HUNTO NOS POR HACIATROBE Dl SAN NICOLAS 
E MOTOR PA DESAROYO Dl ECONOMIA Dl ARUBA 


Diabierna mainta Minister Ruiz-Maduro tabata den conferencia 
di prensa hunto cu demas colega Minister pa brinda informacion 
riba e reunion extraordinario di Conseho di Minister cu a tuma 
tugar na San Nicolas diamars cu a pasa. E meta di e Conseho 
di Minister extraordinario tabata pa den presencia di San 
NicoEas Business Association, scucha con lew e inciativanan 
comercial pa San NicoEas ta y tambe pa haya sa con Gobierno 
por yuda facilita e proceso pa asina e proyectonan por keda 
realisa pronto. 

Minister Ruiz-Maduro a hact uso di e oportunidad pa felicita 
San Nicolas Business Association pa nan iniciativa pa facElita 
comerciantenan cu interes den San Nicolas. E mandatario a 
informa Pueblo riba e iiason economico den persona di sr. 
Nassy cu a wordo poni na dispocicion di San NicoEas Business 
Association, pa asina fungl como punto di contacto directo cu 
Gobierno cu e meta pa facilita e iniciativanan comerdaE na San 
Nicolas. 

Den e Maneho Economico pa Aruba 2019 -2022 cu a wordo 
lansa na principio di aha, e desaroyo di San Nicolas ta poni 
como un meta importante, pesey e mandatario ta contento di 
mira e desaroyo cu poco poco ta wordo realisa den proyectonan 
di hotel, restaurant, hardware store, appartments, proyecto di 
reciclahe, bingo hall pa nos grandinan y embeyisimento di e 
Caya Principal. 

San Nicolas pa hopi decada tabata un motor tras di Aruba su 
desaroyo y awor ta momento pa nos traha hunto pa por bolbe 
realisa un desaroyo economico pa San Nicolas y vecindario. 


□ 

HOBENNAN Dl 'GOOD TO GREAT' TABATA Dl 
BISHITA NA CONSEHO Dl MINISTER 


Conseho di Minister a ricibi bishita di e hobennan di klas 3 di 
Maria College MAVO den cuadro di e proyeeto 'Good to Greaf 
cu sra. Terry Gumbs y sr Jalken Antonia ta organisa. E meta di 
e bishita tabata pa haya informacion riba e trabou cu ta wordo 
haci den Conseho di Minister. 

E hobennan a haya oportunidad pa had nan preguntanan y 
cada Minister a brinda un contesta. Minister Xiomara Ruizp- 
Maduro a haci uso di e oportunidad pa puntra e hobennan 
tambe si nan haya oportunidad como Minister pa tuma dedcion, 
ki decision asina nan !o tin deseo di tuma. Leynan mas pisa pa 
cnminalnan, drecha mas caminda, mihor trato pa ilegalnan, 
mas dokter studia den region, tabata deseonan tred dilantL 

Na final tur hoben a haya 30 seconde pa por a trece dilanti 
kiko nan a siha den nan bishita na Farfamento y na Conseho 
di Minister. Mayoria hoben a trece dilanti cu e trabou como 
Parlamentano of Minister ta uno duro, den cuai mester tene 
cuenta cu hopi deseo y no por djies tuma dedcion basa riba 
propio emocion. 

Nos ta gradid sra. Gumbs y sr, Antonia pa e bunita proyeeto 
akt den cual hobennan ta sera conoci cu e diferente trabounan 
den comunidad y asina yuda e hobennan aki haya un idea con 
pa prepara nan mes mihor pa nan estudio y trabou den futuro. 

Derecho di Muchanan conhuntamente cu Bright Bakery ta 

lansa urt competencia 

“OBRA CREATIVO CU SACO Dl BRIGHT BAKERY” 

BOU Dl SCOL BASICO NAARUBA 


Durante henter e !una di november e saconam di pan di Bright 
Bakery tin un edictøn special en conexion cu Dia Internacional 
di Derecho di Mucha cu ta 20 di November E aha aki ta 
conmemora 30 aha di e Tratado di Derecho di Mucha* 

Criterionan di participacion: 

1. E mester ta un obra creativo traha di material rectcla di cual 
50% ta consisti di e saco di pan di Bright Bakery su edicion 
special cu e diseho di Derechonan di Mucha. 

2. Otro materialnan cu por wordo uza ta container di plastic of 
no plastic, papel t carton etc etc* 

3. Ta per miti pa entrega solamente 1 obra pa cada scol basico. 

3. E tamaho di e obra mester ta entre 60 cm di haitura y 60 cm 
di hancho. 

4. E obra mester refleha 1 di e 42 articulonan for di e tratado 
Internadona! di Derecho di mucha (pa mas informacion di e 
articulonan bishita www.derechodimucha.org) 

5. E obra mester ta acompaha cu un descripcion/storia. 

6. E obra mester tin skirbi e nomber di e scol y e derecho 
(number di articulo) cu e ta representa. 

7. Mester 1ike r e pagina di Facebook di Derecho di Mucha y 
iike r e obra di bo scoL 

Registracion: 

Pa registra mester manda un mail na info@brightbakery.com 
cu e siguiente informacionnan: 

1. Nomber di scol 

2. Nomber di persona di contacto 

3. Number di telefon/celular 

4. E-maii adres 

5. Cantidad di alumno na scoi 

Ultimo dia pa registra ta diahuebs 7 di november 2019. 

Entrega di obra; 

Ultimo dia pa entrega e obra creativo ta dialuna 2 di december 
2019, 2:00 pm na Bright Bakery Piedra Plat. 

Obra ganado: 

1. E comision di hurado lo consisti di un persona di Bright 
Bakery, Comision Nacionaf Derecho di Mucha, un persona di 
Muchila Creativo y un mucha. 

2. Evaiuacion ta wordo basa riba 50% of mas di e obra mester 


ta traha cu e edicion special di saco di pan di Bright Bakery, 
30% creatividad, 10% ta descripcion/stona tras di e obra 
creativo y 10% di popularidad riba social media. 

3. Lo anuncia e ganado riba 6 di december 2019 na Bright 
Bakery. 


Premio: 

Tur alumno y maestro di e scol ganado lo por bay wak hunto 
como scol un pelicula na The Movies Aruba. 



M v. r|h PQiterMyV. V .-pm 

UNDA Ml POR INSCRIBI? 

Oficina di Formacion Social / 
Marinierskazerne Sava neta j 
B ureau Sociale Vorming 
Tel: 522-5352 
Sra. Jessica Ras 

info,formactonsocial@gmail,com 


Kl DIA Ml POR INSCRIBI? 

AWO CABA 



Bo ta un hoben masculino entre 18 y 24 ana? 

i 

Bo no a termina un scol secundario? 

-i 

Bo kier mehora bo oportunidad pa trabou? 

Bo kier un cambio positivo den bo bida? 

Bo a termina un scol secundario y ta sin trabou? 

Bishita nos na: Formacion Social - SVT 



Gabinete Wever-Croes 

MOCION Dl PARLAMENTARIO Dl TWEEDE 
KAMER NO TIN EFECTO ENTRE ARUBA Y REINO 
PASOBRA TA SIGUI TRAHA A BASE Dl STATUUT 


4 



Relationa cu e motion di Parlamentario di Tweede Kamer di 
Hulanda 1 Sr. Chris van Dam, kende basicamente a propone 
den un motion pa cambia Statuut di Reino pa cu e refacionnan 
riba tereno di Husticia, Minister Bikker a haya contesta riba 
varios pregunta cu el a hati na Minister di Husticia di Hu!anda, 
dr. mr. Ferdinand Grapperhaus. 


Durante conferencia di prensa di gobierno dialuna, Minister 
Bikker a bisa cu el a haya grato noticia via e-mail nba su 
preguntanan. Coiega di Husticia di HuEanda a bisa cu nan ta 
sigui traha a base di e Statuut actual respetando cada otro su 
position autonomo. Tambe Minister Grapperhaus a bisa cu e 
por a compronde, cu e motion ta suspendi y a purba di trece 
e tema aki riba nive! di ParEamento y e no ta dirigi na Gobierno 
HuEandes. Entre tanto Parlamento di Aruba a emiti un carta 
caba pa e Parlamentonan den Reino caminda nan ta rechasa 
e intention di e motion aki. 

Minister Bikker lo keda hopi alerta riba e tema aki, pasobra no 
solamente e ta rechasa e motion aki T pero innecesariamente 
por stroba e bon relation y cooperation cu tin den Reino riba 
entre otro di Husticia. Minister Bikker a bisa cu e !o keda vigila e 
situation di cerca y na mesun momento ta contento cu coiega 
Grapperhaus a aclaria cu di parti Huianda nan ta sigui riba e 
punto di traha a base di respet mutuo y a base di e statuut 
respetando tur pais su autonomia. 

RESUMEN Dl SIMAN Dl MINISTERIO Dl HUSTICIA, SIGURIDAD Y 
INTEGRACION BOU ENCARGO Dl MINISTER MR. ANDIN BIKKER 

28 OCT - 1 NOV, 2019 


Cuminsamentø di siman, Minister di Husticia mr. Andin Sikker 
tabata den conferencia di prensa di gobierno unda el a toca 
e tema di un moden di Parfamentario di Tweede Kamer di 
Hulanda, Sr, Chris van Dam, kende baslcamente a propone 
den e mocion pa cambia Statuut di Reino pa cu e relacionnan 
riba tereno di Hustida, Minister Sikker a bolbe rechasa 
enfaticamente e intendon di e mocion y a dedara cu e ta bay 
pidi claridad riba nivel ministenal di Hulanda, pasobra e modon 
aki ta afecta innecesariamente e bon reiadon di cooperacion 
a base di igualdad y respet mutuo cu Aruba tin cu Hulanda. 
Minister Sikker a expresa cu hasta e lo evalua di no participa 
na e cumbre di Husticia di Reino na Corsou januar! 2020, si e 
pensamento di e mocion resulta di ta e ambiente general cu ta 
reina na Hulanda. Entretanto colega di Husticia di Hulanda, dr. 
mr, Ferdinand Grapperhaus, a aclarta cu e mocion, cu a wordo 
suspendi, no ta dirigi na Gobierno Hulandes, y cu Gobierno 
Hutandes kier sigui cu e cooperacion a base di respet mutuo 
pa cu e autonomia di tur pais conforme e Statuut actual y e 
leynan vigente. 

Un otro tema cu Ministerdi Husticia a trece diianti ta e proceso pa 
reanuda e mantencion di edificio di Corte di Husticia. E edificio 
di Corte mester keda manteni den optimal formå den cuadro 
di e tarea di vital importancia di Corte pa cu administracion 
di Husticia, y ademas ta trata di un edificio monumental cu 
mester keda conserva pa futuro generacionnan. Despues cu 
a constata cu e Gobierno anterior no a duna debido atenclon 
pa cu mantencion di e edificio, Minister Sikker a percura, 
conhuntamente cu minister Xiomara Ruiz-Madurø y minister 
Otmar Oduber t pa yega na e acuerdonan necesario pa asina 
e proceso di mantencion por bay inicia. Den cuadro di esey 
Minister Sikker recientemente a emiti un decreto y e proceso di 
destaho pa cu e mantencion pendiente a wordo inicia. 

Minister Bikker ademas a reiata en corto riba bishita di 
representantenan di Interpol. Manera ta conod, aha pasa 
april Minister Bikker a institui un instancia nobo conod como 
'Nationaal Centraai bureauTerrorismebestrijding, Veiligheid en 
Interpol (‘NCTVI)\ NCTVI ta encarga entre otro cu prevencion 
y combatimento di crimen online, salvaguardia siguridad di 
institutonan di vital importancia pa cu e estado di derecho y 
e cooperacion cu Interpol Pa loke ta e dimension di Interpol 
Minister Bikker a expresa di kier explora con por yega na mas 
cooperacion pa preveni y comfoati criminalidad cu ta crusa 
frontera, 

Diaranson atardi Minister Bikker a huramenta miembronan 
nobo di Koninklijke Marechausse (KMAR 5 ), den cuadro di 
cooperacion den Reino pa entre otro combati trafico di persona 
y expertido pa detecta paspoort y documentonan falso. KMAR 
ta asisti Aruba den forma dl twinning, bou guia dl Mlnisterio 
Publico y KPA. 

Di abier na a clausura cu momentonan histor ico pa tanto 
trahadonan dl KIA como Guarda Nos Costa (GNC). Den 
presencia di representantenan di KIA, GNC, y di sindicatonan 



TOPA, SEPPAy STA, Minister Bikker a formaiisa Decretonan 
pa tanto KIA como Guarda Nos Costa. Pa e trahadonan di 
KIA asina a formaiisa un reorganlsacion riba cual e trahadonan 
tabata warda pa varios aha, cual entre otro lo optimalisa e 
structura laboral y armplia e posibilidad pa por sigui crece den 
e organlsadon. Pa cu Guarda nøs Costa a formaiisa cu e ta 
bira un Dienst apart cu su propio presupuesto. Entre otro e 
cambionan proponi pa Minister Bikker den leynan di december 
2018 (AB 2018 no. 70), respectivamente juli 2019 (AB 2019 
No. 40), y e retonan sin precedente cu nos pais ta enfrentando 
debi naesituacion alarmante na Venezuela, a rekeripa Guarda 
Nos Costa bay den un dimension nobo y haya un status como 
un Dienst riba su mes. Cu e status nobo di GNC alabes ta 
cumpli cu e deseo expresa den un referendum di e trahadonan 
di GNC, pa GNC bira un Dienst riba su mes. 















































MINISTER DANGUI ODUBER AANUNCIA UN GRAN 
CANTIDAD Dl PROYECTO TANGIBEL PA 

SAN NICOLAS 


Diahubes ultimo gabinete Wever Croes a tene un conferencia 
di prensa na San Nicolas pa anunda ehecudon di un gran 
cantidad di Proyecto pa San Nicolas. E vision di gobierno ta 
pa stimula Inversion y na mes momento stimula economia na 
Aruba y muy en especialmente na San Nicolas. Den cuadro di 
esaki a informa comunidad riba dlferente Proyecto cu lo ta den 
ehecudon caba y varios otro cu lo cuminsa. 

For di momento cu minister Dangui Oduber a drenta gobierno 
a duna hopi atendon na creamento di movecion, stimula 
economia na San Nicolas. Den e vision pa had San Nicolas 
e Capital turistlco di Aruba a cuminsa prepara San Nicolas pa 
esaki. 

Despues di varios Juna dl preparacion Island Fest a inicia. 
Un festival grandi y hopi exitoso caminda un gran cantidad di 
turista ta topa cu localnan den un ambiente caribense.Island 
Fest tur luna ta sigui crece y actualmente miles di persona ta 
bishita e evento aki. Di e forma aki a crea movecion tur iuna na 
San Nicolas, vendorsnan fa content y e spinoff pa e economia 
ta wordo sinti. 



puebio pa bin celebra esaki. Esaki lo ta e promer fase y fase 
2 lo cuminsa na momento cu fase 1 wordo finalisa y entrega. 
Un inversion sigur di mas cu 3 miyon florin y asina minister 
Dangui Oduber no cu palabra sino cu hechos ta demostra e 
compromiso cu e fin pa cu San Nicolas. E districto aki lo baj 
conoce un desaroyo turisitico real y sostenibel. 


Otro Proyecto tangibel ta e San Nicolas Visiter information 
center parlba. Por medio di fondonan di oficina di Turismo a 
inverti un suma considerable pa percura pa renoba e oficina. 
Awe e oficina ta operacional y den fund on y masha hopi turista 
ta yega eynan pa busca informacion di San Nicolas. E oficina 
aki lo fungi como e centro di informacion pa turistanan na San 
Nicolas. Nos ta preparando pariba di brug pa e futuro briyante 
cu fa na caminda. 


Sin lubida di menciona e tremendo Proyecto di Imsan caminda 
na e momentonan aki tin renobadon y expansion. Un Proyecto 
di mas dl 60 miyon florin caminda a percura pa crea empleo, 
stimula economia y mas principal mehora cuido medico. Imsan 
ta den e proceso pa haya e JCI accredltation y na momento 
Imsan haya esaki nos lo cuminsa cu Turismo medico. Tur esaki 
lo sosde den san Nicolas. 


Considerando e hecho cu e Proyecto hotelero ta un hecho for 
di 2 aha pasa a cuminsa prepara e Proyecto di embeyeeimiento 
di baby beach. E Proyecto aki lo ta un master piece caminda 
lo bai ampiia e beach, lo bin cu restaurant, lo tin kiosko, Eo tin 
faciiidadnan, masparking spacesy sin lubida un eorridor pa por 
cana y disfruta di e ambiente. E Proyecto aki a bira posibel den 
bon cooperadon cu oficina di Turismo pa asina keda upgrade 
nos product Aruba. Nos kier turistanan afluente y di calidad y 
pa por eumpfi cu nan demanda nos mester ofrece un product di 
calidad tambe. E Proyecto di baby beach ta proyeeta pa tin su 
groundbreaking 18 di november 2019 caminda sigur lo invita 


Otro Proyecto importante ta e Proyecto Deportivo na Ex Maria 
Christina. Un sitio bandona lo wordo converti den un facilidad 
multi functlonal pa deportenan manera beach tennis, beach 
soccer y beach volley. E Proyecto tambe lo cuminsa e aha aki 
ainda. 

Tur e proyeetonan ta demostra e compromise cu minister 
Dangui Oduber tin pa cu e desaroyo di pariba di brug paso e ta 
kere firmemente lo logra. Hopi a papta di desaroya san Nicolas 
pa 8 aha largo pero e gobierno aki ta demostrando cu hechos 
cu e ta posibel. 

MINISTER PLENIPOTENCIARIO BESARIL A HIBA 
PALABRA NA ENCUENTRO RIBA HISTORIA Dl 

ARUBA NA DEN HAAG 


Dutch Caribbean Book Club a tene na ocasion di e Luna di 
Historia, un merdia En-formativo riba historia di Aruba na 
Historisch Museum di Den Haag. E tema riba historia di Aruba 
a keda ilustra via e bukt di dr. Adi Martis “De Geschiedenis van 
Aruba tot 1816". E programa a keda inioia cu un video cu un 
discurso di Prome Minister di Aruba mr. Evelyn Wever-Croes. 
Den su discurso premier Wever-Croes a bat bek den historia 
di Aruba y e prome habitantenan di nos isEa, cu ta indjannan cu 
a crusa laman for di e continente Sur Americanø. 'E Arubiano 
ta hopi orguyoso di su origen di indjan. Nos tur a siha na scol 
riba e susedidonan na Franse Pas y Ca-nashito. Tambe di e 
colonia indjan na Santa Cruz of e diferente cementerionan di 
indjan cu a word o descubri despues di un awacero grandi of 
ora ta rosa terenonan pa traha cas. 3 Sra. Wever-Croes a haci 
mencion cu Aruba tabata parti di e asina yama “Isla Inutiles" pa 
motibo cu e isla tabata bashi y secu. Aruba tabata word i usa pa 
crta cabai; e lugar mas principal e tempo ey tabata Savaneta 
unda e “commandeur" tabata btba. 'Den un buki cu ta describi 
e periodo despues di 1816 nos lo bai en-contra un descripdon 
con Aruba di “Isla Inutiles 13 a bira e pats den Reino Hulandes 
y tambe con e lucha politico pa a reaiisa esaki a bai, 3 asina 
Prome Minister Wever-Croes a bisa. 

Dutch Caribbean Book Club a pidi Minister Plenipotenciario 
Guillfred Besarii pa como orador special tene un discurso. 
Minister Besarii den su discurso a bai mas bien riba e falta di 
conocemen-todi e historia dt Aruba bou die Hulandes Europeo. 
'Tikt Hulandes ta na altura di e contribucion dt e colonianan 
Huiandes na Joke awe nos ta yama “De Gouden Eeuw". E 
Palacio Real na Amster-dam y hopi di e casnan monumental 
na Amsterdam ta danki na e ganashi door di comercio cu ta¬ 
bata den man di u De Verenigde Oost-lndische Compagnie" y 
“De Weshlndische CompagnieL Ta e temporada aki e lasonan 
entre Hulanda y e isianan den Caribe a cuminsa. 3 

Huianda semper a boga pa tin controt riba e isianan den 
Caribe. Minister Besarii a acentua esaki door dt a cita ex vice 
presidente di Raad van State Piet Hein Don ner den un discurso 
cu efa tene pa Genootschap Nederland Aruba. Den su discurso 
Piet Hein Donner ta apunta cu durante e guera cu Napoleon, e 
isianan tabata bou di mando di Inglatera y e isianan pa nuebe 
aha tabata bou di regimen Ingles. Na final dt e guera aki na 
1814, Hulanda a insisti pa haya e isianan bek. Ironia di bida 
ta cu bo ta tende esaki y bo ta scucha aigun miembronan di 
Tweede Kamer di Huianda con nan ta ex-presa nan mes pa 
cu e isianan como stfuera corupcion e nepotismo ta na orden 
di dia. Y cu den pasado tabata tin parlamentarionan Hulandes 
cu a bisa pa bende e isianan via marktplaafs.nl. Esaki na mi 
aparecer no ta manera pa anda cu un parti esenetal di bo 
historia, 3 segun Minister Besarii. 



(ft 


Segundo Guera Mondial, lo a dura dos aha mas. Esaki y mas 
apsectonan di nos historia cømun mester ta mas conoci bou di 
e Hulandes Europeo, spectalmente na scolnan. E ense-hansa 
na Huianda ta mara na e asina yama “Canon van Nederland" 
cu ta trata e aconticimientonan mas importante di historia di 
Hulanda y ta ilustra e desaroyo di Hulanda den transcurso di 
siglonan. Docenfenan ta usa esaki den nan programa di fes. 
Un revision di e “Canon van Nederland" mester ta da na april 
2020. Nos lo hiba combersacionnan cu e comision encarga 
cu esaki pa asina haci un apefacion pa incorpora mas di e 
historia di nos isianan den ensehansa Hulandes, 3 na opinion 
di Minister BesariL 


Por ultimo Minister Besarii a bisa cu aconticimientonan manera 
esun cu Dutch Caribbean Book Club a organ Isa, por contribui 
na mas conocemento di nos historia comun. E mandatarto ta 
agrade-cido na Dutch Caribbean Book Club pa a haci uso di e 
Luna di Historia pa pone mas atencion riba historia di Aruba. 
Finaimente sr Besarii a bisa di ta sumamente orguyoso cu 
e buki di e Arubiano Adi Martis a forma e base pa e merdia 
informativo aki. 


Un otro aspecto segun e mandatan o cu hopi Hulandes no sa 
ta e rol Cardinal cu e refinerianan na Aruba y Curagao a hunga 
durante di Segundo Guera Mundial. Minister Besarii: ‘Si no ta pa 
e dos refinerianan aki cu a suministra mayoria di e comestibel 
pa e avionnan di e aliadonan den nan ba-taya contra Hitler, 


Despues e programa a sigi cu un seccion unda tanto Carla 
Vlottes-Mohammed y Ronald Donk a duna nan analisis y 
comentario ribae buki di Adi Martis. Despues di nan interveneton 
a toca turna na e escrltor mes pa elabora riba e realisacion di 
su buki. 

POST ARUBA NV TA RENOBA SU FLOTA Dl AUTO 


Riba diahuebs 31 di October, Post Aruba NV a riclbi un flota 
di auto nobo, E entrega di e autonan nobo aki a keda efectua 
den presencia di Minister di Transporte, Comunicacion y 
Sector Primario, sr. Chris Romero, Director di Post Aruba NV, 
sr, Guillermo Raymond, como tambe staff y persona! di Post 
Aruba NV 

Yrausqutn & Sons un biaha mas ta e compania encarga cu e 
lease di e flota nobo aki. Sra. Christina Yrausquim Gerente di 
Benta di Yrausquin & Sons, a had entrega ofidal di e yabinan 
di 7 Ford Figo Hatchback y 1 Ford Ecosport, na e dtrector di 
Post Aruba NV 

E vehicutonan Ford Figo lo wordo uza principalmente pa 
Servicionan Corporativo, E-Post y Express Mail Service, 
Mientrastanto cu e Ford Ecosport lo wordo uza pa, entre otro, 
had control di e partimento di corespondencia riba caya, 
atende e carteronan ora tin aigun incoveniencia of, si mester, 
hiba extra post pa e partidornan di carta. 

Directiva y empleadonan di Post Aruba NV ta satisfecho cu e 
renobacion di nan flota di auto despues di 4 aha, E vehicuionan 
di Post Aruba NV ta core constantemente riba caya y como tal 
e ta hopi importante pa nan ta den bon condicion, como cu 
vehicuJo ta un instrumento escencia! pa e compania brinda un 
servicio di entrega optimal, 

PostAruba NV actualmente ta den un periodo di modernisacion, 
cual ta ensera mehoradon den su procesonan logistico y 
adaptacion di servicionan existente. Tur esaki cu e proposito 
di brinda companianan locaf y nos comunidad, servicionan di 
caiidad halto y adapta na e cambionan y necesidadnan actual 
di tur cliente. 


Pa informacion tocante e servicionan dl PostAruba NV, bishita 
nan website postaruba,com of like nan pagina di Facebook: 
PostAruba NV. 

RESUMEN Dl SIMAN 

Gabinete Wever-Croes 


* Siman pasa tabata e prome siman di innovadon na Aruba, 
yama Immerse. Durante e siman aki a tuma fuga un gran 
cantidad di evento, organisa pa 30 partners rond di nos isla, 
riba e tema di Innovadon. 

* Futura, e fundacion df Gobierno encarga cu ehecuta e vision 
di Innovacion, a habri un pop up café, Futura Café y e espacio 
di exposicion Spaces, den Caya Betico Groes y a trece un 
cambio positivo grandi den e caya principat. Premier Evelyn 
Wever-Croes tabata tin e honor di habri e café, den presencia 
di Gobernador di Aruba, coleganan Minister, Pariamentarionan 
y vanos invitado. Den Futura Café a cuminsa tambe e proyecto 
Supernova, un espacio pa mucha muhe wordo inspira riba e 
area STEM. 

* Den e siman di Innovadon Premier Wever-Croes a firma un 
Lol cu Camara di Comercio y Universidad di Aruba pa e prome 
plataforma na Aruba dl Incubators' pa empresanan chikito y 
mediano. E incubator, Aruba Business IncubatorAgency ABIA, 
lo sostene empresanan chikito y mediano cu kier ianta y esnan 
existente cu mester adapta na temponan moderno, pa bira 
mas exitoso. 

* Premier Wever-Croes a asisft tambe na Atech. e di 5 
conferencta riba tecnofogia na Aruba y cu orguyo a constata 
cu pa prome biaha un start up Arubiano a gana e compefencia. 

* Premier Wever-Croes tabata orador na e confereneia “Future 
of Innovation 11 di Banco Central y den su discurso a had un 
apeiacion na tur presente, sector priva, sector publico« sector 
academic pa uni forsa. 

* Premier a reuni tambe cu aigun di e oradornan na e 
conferencianan den e siman di [nnovacion, entre otro cu Amy 
Groome, Andy Råbens y e Arubiana residencia na Merca, 
JharonneMartls. 


* Pa prome biaha den historia, Conseho di Minister a reuni 
na San Nicolas pa asina, hunto cu San Nicolas Business 
Association y empresarionan haya miho bistå di e proyectonan 
cu pronto lo keda reallisa Pariba di Brug y pa scucha con 
Gobierno por yuda pa e proyectonan ta exitoso. Despues 
Ministernan a bishita e oficina renoba di ATA na San Nicolas 
cu ta atraendo hopi turista y a bishita e oficina hopi moderno 
di SETAR. 

* Gobierno di Aruba a tene un confereneia di prensa na San 
Nicolas pa duna un relato di e prome reunion di Conseho di 
Minister na San Nicolas y pa enfoca riba proyectonan pa San 
Nicolas, entre otro remodelacion caya principal, hotel San 
Nicolas, Fast Ferry r San Nicolas Ports Authority, proyecto Baby 
Beach, Tourism Oriented Police na San Nicolas, renobacion di 
Warda di Polis, Helipad pa helicopter baha na San Nicolas y 
mas importante: mas atencion pa desaroyo di San Nicolas pa 
San Nicolas. 

Presidente di S NBA a expresa su gratitud y a remarca cu e 
pasonan historico ta laga e tempo di promesa atras y ta mira 
awor un Gobierno cu ta eumpli y ta demostra cu accion, 

* Siman pasa e tuma lugar e apertura di e Siman di Bukl di 
Muchana Cas di Cultura. Fundaccion Bon Nochi Drumi Dushi 
tambe a lansa e bukt superheroenan na Bibltofeca Nacional, 
y a habri eexposicion di e super heroenan. Premier tabata 
presente naambos. Ban stimula nos muehanan pa iesa, y 
asina experienciaaventuranan inolvidabie. 

* Siman pasa Vice Presidente di Raad van State sr. Tom de 
Graaf a bishita Aruba y a reuni cu Premier Evelyn Wever- 
Croes. Sr. de Graaf a keda impresiona di e logronan grandi di 
Aruba y con poco poco pero sigur Gobierno ta poniendo ordo 
den e problemanan financiero grandi di nos pais. 

Continuacion Resumen di Siman 

* Cumlnsamento di siman, Minister di Husticia mr. Ar din Sikker 
tabata den conferencia di prensa di Gobierno unda el a toca e tema 
di un mocion di Pariamentario di Tweede Kamer di Hulanda, 5r. 
Chris van Dam, kende basicamente a propone den e moden pa 
cambia Statuut di Reino pa cu e relacionnan riba tereno di Husticia. 
Minister Bikker a bolbe rechasa enfaticamente e intencion di e 
mocion y a deel ara cu e ta bay pidi claridad riba nivel ministerial 
di Hulanda, pasobra e mocion aki ta afecta innecesariamente 
e bon relacion di cooperacion a base di igualdad y respet mutuo 
cu Aruba tin cu Hulanda. Minister Sikker a expresa cu hasta e lo 
evalua di no participa na e cumbre dl Husticia dl Reino na Corsou 
januari 2020 si e pensamento di e mocion resulta di ta e ambiente 
general cu ta reina na Hulanda. Entretanto colega di Husticia di 
Hulanda, dr mr Ferdinand Grapperhaus, a aclarea cu e mocion, cu 
a wordo suspendl, no ta dirigi na Gobierno Hulandes y cu Gobierno 
Hulandes kier sigui cu e cooperacion a base di respet mutuo pa cu e 
autonomia di tur pais conforme e Statuut actual y e leynan vigente. 

* Un otro tema cu Minister dl Husticia a trece dilanti ta e proceso 
pa reanuda e mantencion di edificio di Corte di Husticia. E edificio 
di Corte mester keda manteni den optima forma den cuadro di e 
tarea di vital importancia di Corte pa cu administration dl Husticia, y 
ademas ta trata di un edificio monumental cu mester keda con serva 
pa futuro generacionnan. Despues cu a constata cu e Gobierno 
anlertor no a duna debido atencion pa cu mantencion di e edificio, 
Minister Bikker a percura, conhuntamente cu Minister Xiomara 
Ruiz-Maduro y Minister Otmar Oduber, pa yega na e acuerdonan 
necesario pa asina e proceso di mantencion por bay inicia. Den 
cuadro di esey, Minister Bikker recientemente a emiti un decreto y 
e proceso dl destaho pa cu e mantencion pendiente a wordo Inicia. 

* Minister Bikker ademas a relata en corto riba bishita di 
representantenan di Interpol. Manera ta conoci, aha pasa April, 
Minister Bikker a institui un instancia nobo conoci como 'Nationaal 
Centraal bureau Terrorismebestrijding, Veiligheid en Interpol 
('NCTVI)'. NCTVI ta encarga entre otro cu prevencion y combatimento 
di crimen online, salbaguarda siguridad di institutonan di vital 
Importancia pa cu e eslado di derecho y e cooperacion cu Interpol. 
Pa loke ta e dimension di Interpol Minister Bikker a expresa di kier 
explora con por yega na mas cooperacion pa preveni y combatl 
criminaiidad cu ta crusa frontera. 

* Diaranson atardi Minister Bikker a buramenta miembronan nobo 
di Koninklfjke Marechausse (‘KMAR), den cuadro di cooperacion 
den Reino pa entre otro combati trafico di persona y experticio pa 
delecta paspoort y documentonan falso. KMAR ta a sist i Aruba den 
forma di twinning, bou guia di Ministerio Publico y KPA. 

* Diaberna a clausura cu momentonan historico pa tanto 
trahadonan di KlAcomo Guarda Nos Costa (GNC). Den presencia 
di representantenan di K1A, GNC, y di sindicatonan TOPA, SEPPA 
y STA, Minister Bikker a formalisa Decretonan pa fanto KIA como 
Guarda Nos Costa. Pa e trahadonan di KtA asina a formalisa un 
reorganisacion riba cual e trahadonan tabata warda pa varios 
aha, cual entre otro lo optimalisa e structura laboral y ampiia e 
posiblidadnan pa por sigui crece den e organisation. Pa cu Guarda 
nos Costa a formalisa cu e ta bira un Dienst apart cu su propio 
presupuesto. Entre otro e cambionan proponi pa Minister Bikker 
den leynan di december 2018 (AB 2018 no. 70), respectivamente 
juli 2019 (AB 2019 No. 40) y e retonan sin precedente cu nos pais 
ta enfrentando debi na e situacion alarmante na Venezuela, a rekeri 
pa Guarda Nos Costa bay den un dimension nobo y haya un status 
como un Dienst riba su mes. Cu e status nobo di GNC alabes ta 
cumpli cu e deseo expresa den un referendum di e trahadonan di 
GNC, pa GNC bira un Dienst riba su mes. 


pa Ministerio di Defensa, Un delegacion di 10 militar a atende 
hobennan na San Nicolas, Sta. Cruz y Playa y riba 150 a inscribi pa 
e procedura cu sigui pa recruta y ofrece gratuitamente e formation 
al respecto, E delegacion a expresa cu esaki a surpasa tur nan 
expectativa y ta duna contenido na forma parti nos tur di Reino 
Hulandes. 

• Minister di Enseriansa a haci apertura di e encuentro informativo 
di e delegacion di NWO, Hulanda na Universidad di Aruba, Pa 
prome biaha ta posibel cu instltucionnan academico di e parti 
Caribense di Reino por aplica pa financiamento di proyectonan di 
investigacion cientifico. Esaki ta habrl un era nobo di cooperacion 
entre academiconan den Reino. 

• Minister dl Enseriansa hunto cu Minister Presidente tabata presente 
na e apertura di e Festival di Buki dl Mucha 2019 organisa door di 
Biblioteca National rand di e tema di Transporte y cu ta conta cu 
presencia di escritoman di Hulanda, Corsou, Bonefro y Aruba y lo 
bishita hopi di nos scolnan pa promove lesamento di buki. 

• Como Minister di Desaroyo Sostenibef, kende a lansa Vision 
Economia Circular 2050, a atende e clausura di e Dia di Estudio 
tocante Economia Circular organisa pa Banco Central, unda a lansa 
e Conferencia Sntemacional Economia Circular 2020 cu lo tuma Juga 
na Aruba bou auspicio di Ministerio di Desaroyo Sostenlbel. 

• Minister di Enseriansa a tene encuentronan informativo cu 
Inspectornan di Enseriansa y tambe cu maestronan di scolnan 
publico tocante aplicacion di PEN 2030. Maestronan di scolnan 
catolico tambe a tene nan congreso nacional pa nan sigui cu nan 
profesionaiisacion mirando cu innovation den enseriansa ta un 
hecho. 

• Turisme mas fuerte cu nunca. Tur indicador di januari 2019 te cu 
september 2019 ta positivo. Aruba su Turismo a aumenta cu 5.7% 
y entrada pa camber a conoce un aumento di 8.4%. Pa loke ta 
trata e prome 3 luna di aha, Turismo a contribui 1.094 miyon florin 
na nos economia, es decir mas cu 1 biyon florin. Segun AHATA, di 
januari 2019 te cu september 2019, e ‘Average Daily Rate (ADR) a 
aumenta cu 6,8% compara cu e mesun temporada na 2018. Esaki 
den clfra ta USS 260.67 na 2018 compara cu US$ 278.50 pa 2019. 
E entrada pa camber disponibel, e asina yama RevRAR a aumenta 
cu 8,4% dl US$ 220.14 (januari te cu september 2018} pa US$ 
238.70 pa e prome 9 luna di 2019. 

E anochinan ocupa (ORN) pa camber a aumenta cu 2.8% pa e 
prome 9 luna di 2019. E ocupacion den nos hotelnan tawata 86.6% 
cual ta esun mas halto den Caribe. Aki ta prayeeta cu 2019 lo cera 
cu un crecemento entre 5% pa 6%. 

•Aruba Beach Club a nombra GM Arubiano den nomberdisrGibbs. 
Minister Dangui Oduber su maneho fa stimula tur hotel pa apunta 
un General Manager Arubiano. Ya por tuma nota cu na diferente 
hotel esaki ta e caso manera na Hyatt Place, Di vi Phoenix, Divi Golf 
y awor na Aruba Beach Club. 

• Minister Dangui Oduber tawata presente pa haci e apertura dt e 5 
Woundcare Symposium. Un tremendo Symposium y sigur pabien 
na Advanced Wound Care Center (wondenpoli) y tambe sr. Yuri 
Cassseres pa organisa esaki. Cosnan bon den salud ta pasando. 

• Resultado di paptest awor ta reduci di 6 siman pa 5 dia. Si antes un 
resultado di un paptest tabata dura 6 siman, esaki awor ta posibel 
den 5 dia, Asina e teamleider Patologie a duna di conoce. Esaki ta 
danki na ekiponan cu nan a adkeri y cu ta haci e trabou mucho mas 
facil y lihe. Cambionan positivo den salud publico tumando luga. 


• Minister di Ensehansa Rudy Lampe a haci un yarnada cu exito 
pa hobennan interesa den un carera militar of no militar organisa 

Continuacion Resumen di Siman 

* Despues di casi 6 !una di trabou, e proces o pa funda un federacion 
di motorsport a yega su final. Diahuebs 31 di october 2019 a keda 
funda ‘Aruban Federation of Motorsport' 1 (AFM), Pa prome biaha den 
historia Aruba ta logra haya su propio federacion cu lo bay dedica 
na motorsport. Un federacion cu ta representa entre otro dragrace* 
motorcross, drifting y go karting y tin e deber pa tuma encargo di Palo 
Marga Raceway Park. 

* Conseho di Minister a reuni diamars na Nicolaas Store na San 
Nicolas hunto cu San Nicolas Business Association na unda a 
haya presentadon di vanos empresario cu tin proyecto pa Pariba 
di Brug pa wak con Gobierno di su parti por yuda facilita e proceso 
pa asina e proyectonan por bira reatidad. Alabes tur mandatario 
tabatin oportunidad di haci pregunta y a scucha e sugerentianan 
di e desaroyadonan. Minister Xiomara Ruiz-Maduro ta satisfecho di 
mira e interes den desaroya nos economia. Na final di e Conseho di 
Minister extraordinario, e mandatarionan a pasa saiuda na ATA su 
centro di informacion, SETAR su teleshop y Postkantoor su surcusal 
di San Nicolas. 

* Diaranson anochi Minister Ruiz-Madurotabata presente na apertura 
di Immerse Innovation Week na Futura Cafe den Caya Betico C roes. 
Un proyecto innovativo cu Futura a hinca hopi bon den otro na 
unda ta figura Supernova cu ta un espacio pa nos hobennan mucha 
muhe siha mas di e materianan dl Ciencia, Engenieria, Technologia 
y Matematica. Tambe Spaces den cual nos por admira diferente 
ex presion artistico di solucion pa cambio climatico, iguaidad di genera, 
indusion financiero y turismo sostenibel, Esaki ta un oportunidad pa 
asina comunidad por topa otro y comparti pensamento y solucion 
cu ot ro. Minister Ruiz-Maduro ta felicita Minister Presidente Evelyn 
Wever-Croes y tambe fult e team di Futura bou liderasco di Sra. 
Varelie Croes pa e bunita trabou innovativo aki pa Aruba . 

* Diamars anochi Minister di Cultura, Xiomara Ruiz-Maduro tabata 
na Stichting Rancho su centro di actividad pa asina brinda sosten na 
sra. Glenda Zavala Maduro cu proximamente lo representa Aruba 
den e festival di Vallenato di hende muhe na Valledupar, Coiombia. 
Ta pa prome biaha cu Aruba ta haya e oportunidad pa participa den 
e festival. Pa e mandatario tabata sigur un placer pa scucha Glenda 
interpreta e dos cantica cu el o participa cu ne den e festival Den un 
cantica Glenda ta brinda honor na nos cantautornan di Aruba, pero 
confesando su namoramento na e musica di vallenato cu e soho 
di un dia mira nan uni. Tabata un rato ameno deleita pa e musica 
y canto di e grupo di vallenato cu a compania Glenda e anochi aki. 
E mandatario ta desea Glenda hopi exito den e festival y a gradeci 
Stichting Rancho pa a brinda Glenda e tarima pa su presentadon. 

* Minister Ruiz-Maduro a reuni cu srs. Kevin de Cuba y Aymon Keith 
di American Sustainable Development Foundation (ASDF) y Circular 
Economies Platform for the Americas riba e tema di economia 
circular. E ultimo aki ta un plataforma di Economia Circular na unda 
profesionalnan di diferente diciplina ta reuni pa yega na solucion y 
metodo con pa haci e stap pa bay for di un economia linear manera 
nos conoce awor pa un economia circular di cual nos futura lo bay 
depende dt dje. Economia Circular ta un topico cu mas y mas nos 
mester bay orienta nos mes riba dje paso nos sostenibslidad como 
Pals y nos bienestar como hende lo bay depende di un economia 
cu ta dirigi pa saca So maximo for di nos recursonan. Nos mester 
bay enfoca pa reduci consumo, reuza y recicla producto, enves di 
importa, uzay benta afo. Economia Circular ta exigi un cambio di nos 
pensamento y pa esaki nos mester educa nos mes mas riba e tema 
akt. P'esey nos ta apoya e Inicitiva dl ASDF pa Aruba ta eede otro aha 
di e conferencia pa e plataforma di economia circular dl Americas. 
Esaki sigur lo yuda pa crea mas consciencia y conocemento riba 
e topico di economia circular na Pals Aruba. Minister di Economia 
ta gradici ASDF pa comparti nan experticio cu Aruba. ADSF a yuda 
traha riba e doeumento strategien 'Circular Economy Vision 2050' 
pa Aruba por bira un Pais sostenibel basa riba un economia circular 
na 2050. Banda di esaki ASDF ta yuda den e comicion technico cu 


ta traha riba e implementacion di e 17 metanan di sosteribilidad di 
Nacionnan Uni na Aruba. 

• Diahuebs mainta Minister Ruiz-Maduro a presencia un conferencia 
di prensa hunto cu coleganan Minister caminda a brinda informacion 
riba e reunion extraordinario di Conseho di Minister cu a tuma 
luga na San Nicolas diamars. Minister di Economia, Xiomara Ruiz- 
Maduro a haci uzo di e oportunidad pa felicita San Nicolas Business 
Association pa nan iniciativa pa facilita comerctantenan cu interes den 
San Nicolas. E dignatario a informa pueblo riba e iiason economico 
den persona di sr. Nassy cu e mandatario a pone na disposicion 
di asociaclon pa asina fungi como punto di contacto directo cu 
Gobierno pa facilita e iniciativanan comercial na San Nicolas. Den 
e Maneho Economico pa Aruba 2019 -2022 cu a wordo Jansa na 
principio di aha, e desaroyo di San Nicolas ta poni como un meta 
importante 1 p'esey nos ta contento di e desaroyo cu pøco poco ta 
wordo realisa San Nicolas pa hopi decada tabata un motor tras di 
Aruba su desaroyo y awor ta momento pa nos traha hunto pa por 
bolbe realisa un desaroyo economico pa San Nicolas y vecindario. 
Tambe e mandatario a presencia e 'graundbreaking' haci pa nos 
Minister President pa duna inicio na e trabounan di embeyesimento 
di Caya Principal na San Nicolas. 

* Conseho di Minister a ricibi bishita di e hobennan di klas 3 di Maria 
College MAVO den cuadra di e proyecto Good to Greaf cu sra. Terry 
Gumbs y sr. Jalken Antonia ta organisa. E meta di e bishita tabata 
pa haya informacion riba e trabou cu ta wordo haci den Conseho di 
Minister. E hobennan a haya oportunidad pa haci nan preguntanan 
y cada Minister a brinda un contesta. Minister Xiomara a haci uzo di 
e oportunidad pa puntra e hobennan tambe si nan haya oportunidad 
como Minister pa tuma decicion, ki decicion asina nan lo tin deseo di 
tuma. Leynan mas pisa pa criminainan, drecha mas caminda, miho 
trato pa ilegalnan, mas docter studia den region, tabata deseonan 
fred dilanti. Na final tur hoben a haya 30 secønde pa por a trece 
dilanti kico nan a siha den nan bishita na Partamento y na Conseho di 
Minister. Mayoria hoben a trece dilanti cu e trabou como Parlamentario 
of Minister ta uno duro, den cual mester tene cuenta cu hopi deseo 
y no por djes tuma decision basa riba propio emocion. Nos ta gradici 
sra, Gumbs y sr. Antonia pa e bunita proyecto aki den cual hobennan 
ta æra conoci cu e diferente trabounan den comunidad y asina yuda 
e hobennan aki haya un idea con pa prepara nan mes miho pa nan 
estudio y trabou den future. 

* Diabierna Minister di Cultura a brinda un reconocemento na sr. 
Robby Schouten pa su bunita trayeetoria brindando informacion y 
tarima Virtual na nos Arubianonan rond di mundo. Robby a traves di 
su conocido pragrama y tour Leu Fo'i Cas, tabata Aruba su social 
media prome cu esaki tabata existi mes. Leu Fol Cas a brinda tarima 
ra, entre otro r studiante y artista biba den exterior pa nan por keda 
den contacto Virtual cu famia y amistadnan na Aruba y tur e otro 
islanan. Robby tabata motor tambe tras di hopi talento di Aruba y 
Corsou y sigur a sa di brinda apoyo y guia na un gran artista, sr. 
Tony Sherman cu e la considera como un yiu. Pa e motibo aki tambe 
como sorpresa, Tony Sherman tabata invita pa forma parti di e 
reconocemento na Robby cantando e canticanan cu Robby mes a 
yuda compore. 

Pronto e acto di reconocemento lo wordo transmiti via TeleAruba. 
Masha pabien Robby y danki pa ture trabou bunita di mas di 50 aha. 

• Tabata un piaeer y honor pa Minister di Cultura brinda un 
reconocemento na sr. Gabriel 'Ale' Werleman pa su bunita esfuerso di 
65 aha deleitando cu su musica di Caha di Orgel 'El Negrito Maidito.' 
Pa Minister Ruiz-Maduro tabata un honor pa por a para madrina di e 
bautismo di e CD di musica di Cah'i Orgel 'El Negrito Maidito’ di Ale 
Werleman na ocaclon di celebracion di Ale su 65 aniversario tocando 
Cah’i Orgel. E mandatario den nomber di Gobierno ta desea Ale hopi 
pabien y cu nos bon Dios por brinda Ale hopi salud pa keda conserva 
nos cultura. 

